السلام عليكم ورحمة الله وبركاته. اهلا بحضراتكم في المقطع رقم سبعمية وتمانين من مقاطع حظر التجول والحلقة الثانية والعشرون من حلقات تدبر سورة ال عمران ارجو من حضراتكم تجيبوا المصاحف
وافكركم ان احنا تدبرنا امبارح قول الله تعالى اقرا معي من تسعة وستين لواحد وسبعين ال عمران اعوذ بالله السميع العليم من الشيطان الرجيم ودت طائفة من اهل الكتاب لو يضلونكم وما يضلون الا انفسهم وما
ايشعرون يا اهل الكتاب لم تكفرون بايات الله وانتم تشهدون يا اهل الكتاب لم تلبسون الحق بالباطل وتكتمون الحق وانتم تعلمون وقلنا ان اهل الكتاب بيعملوا كل ما في استطاعتهم
من اجل اضلال المسلمين واخراجهم من دينهم وانا اسف يعني في اللفز بس وصلت الوضاعة ببعضهم انهم يدعوا انهم اسلموا وبعدين يرتدوا عن الاسلام عشان يشككوا والمسلمين في دينهم. اقرا بقى معي الاية اتنين وسبعين. ومن هنا بنبدأ تدبر آآ ايات حلقة الليلة
وقالت طائفة من اهل الكتاب امنوا بالذي انزل على الذين امنوا وجه النهار واكفروا اخره لعلهم يرجعون ولا تؤمنوا الا لمن تبع دينكم عاوزكم بقى تركزوا جدا لان الايتين دول من اصعب الايات في القرآن في تفسيرهم. وفي وقفاتهم
مجموعة من يهود المدينة وجدوا انهم لما بيهاجموا الاسلام هجومهم مش بيؤثر في المسلمين. لان طبيعي واحد يهودي اكيد هيهاجم الاسلام يعني. متوقع ايه؟ يعني هيقول شعر في الاسلام طب ما طبعا هيهاجم الاسلام
لكن لما نسمع كمسلمين بقى ان واحد مسلم ارتد عن الاسلام بعد ما امن وبعدين نزل فيديو بنجري على اليوتيوب نشوفه هو بيقول ايه بالتالي تأثير المرتد عن الاسلام اكبر
لان مش متوقع ان واحد مسلم يخرج وكمان يهاجم الاسلام الغير مسلم بنقول له انت بتهاجم الاسلام لانك ما جربتوش لكن المرتد ما نقدرش نقول له كده. طب ما هو جربه اهو
يقول لك انا كنت مسلم وما شفتش يوم حلو في الدين ده بالتالي هم قرروا يدخلوا الاسلام ويرتدوا عشان يبقى اسمهم مسلمين سابقا عشان يهزوا المسلمين من جوة لما يتكلموا ويهاجموا
خدتوا بالكم من الايه؟ من المؤامرة وقالت طائفة من اهل الكتاب امنوا بالذي انزل على الذين امنوا وجه النهار واكفروا اخره لعلهم يرجعون ولا تؤمنوا الا لمن تبع دينكم وبالفعل
كان في منافقين على فكرة كثير من المنافقين كانوا من اليهود ما كانوش من الاوس والخزرج. المعزم يعني مش نص المنافقين تقريبا. كانوا اصلا يهود يهود تظاهروا بالاسلام عشان يطعنوه من جوة. او عشان يحققوا مكاسب
خلاص المسلمين بقوا هم يعني الحكام فهم بصوا لو تتذكروا احنا تكلمنا عن الموضوع ده في سورة البقرة اقرا معي الاية ستة وسبعين في سورة البقرة واذا لقوا الذين امنوا قالوا امنا واذا خلا بعضهم الى بعض قالوا اتحدثونهم بما فتح الله عليكم
ليحاجكم به عند ربكم افلا تعقلون يعني هم لما يكونوا مؤمنين فعلا لكنهم منافقين تضارب الاسلام واختلفوا مع بعض. لان بعضهم لما اعلن اسلامه بدأ يحدث المسلمين ويؤكد لهم دلائل نبوة النبي
دلائل نبوة النبي صلى الله عليه وسلم في التوراة وحصل خلاف بينهم واحد منهم بيقول يعني واحد يبقى يقول التاني ايه الغباء ده ولا حد يعمل كده حد يدل الناس على الادلة بتاعة آآ آآ صدق النبوة اللي عندنا في التوراة
خدت بالك بقى فهم اختلفوا مع بعض كمان بعد ما دخلوا الاسلام. بس الملاحز في الايتين بقى آآ اية البقرة اللي احنا قدامها دي واية ال عمران هو انهم معترفين بصدق نبوة النبي عليه الصلاة والسلام
يعني هم عارفين الحق كويس اوي وبرضو مش بيتبعوه. الاية الاية ستة وسبعين في البقرة بيقول ايه اتحدثونهم بما فتح الله عليك ليحاجوكم به عند ربكم يعني معقول تروحوا تقولوا لهم الادلة اللي على صدق الدين بتاعهم اللي هو الاسلام على صدق القرآن على صدق النبي
عشان يروحوا قدام ربنا يستخدموا المعلومات دي في المناظرة ضدكم ويكسبوكم يعني شف بقى كل اللي فارق معهم ان المسلمين هيستخدموا المعلومات اللي عرفوها منهم لما يقفوا قصادهم قدام ربنا. لكن مش فارق معهم حسابهم عند ربنا اصلا
ليه ؟ بعدها بتلات ايات الاية تمانين في البقرة وقالوا لن تمسنا النار الا اياما معدودة. لان في النهاية خالص ما فيش يهودي هيقعد في النار غير كم يوم من امن العقوبة اساء الادب
فهم مؤمنين انهم لو اتعاقبوا عقابهم هيبقى كم يوم بس في النار وخلاص تمام يبقى هم في اية البقرة واضح ان هم عارفين الحق مع النبي محمد صلى الله عليه وسلم
وفي اية ال عمران نفس الكلام. اسمع بقى شف بقى الصياغة بتاعة ال عمران وقالت طائفة من اهل الكتاب امنوا بالذي انزل على الذين امنوا يعني هم مؤمنين ان القرآن منزل على
من الله وبرضه بيكفروا فهمتم بقى سر وصف المغضوب عليهم ايه مؤمنين ان ده منزل وبرضه هيكفروا بك وقالت طائفة من اهل الكتاب امنوا بالذي انزل على الذين امنوا وجه النهار واكفروا اخره. وجه النهار يعني اول
في النهار واخر النهار اكفروا لعلهم يرجعون يرجع عن الايمان بالكتاب المنزل من الله ولا تؤمنوا الا لمن تبع دينكم. اوعوا تدخلوا الاسلام وتلزقوا جوة اوعوا تؤمنوا بجد ده يوريك التبرير اللي كانوا بيبرروه
او بيبرروا به لنفسهم ازاي هم مش بيؤمنوا بمحمد صلى الله عليه وسلم بالرغم انهم عارفين ان هو نبي من الله لانه مش متبع لشرع موسى ولا تؤمنوا الا لمن تبع دينكم
بالتالي لو فيه نبي جه بعد موسى ايتبعوه لانه بيتبع شريعة موسى لذلك هم امنوا بمعزم انبياء بني اسرائيل اللي جم بعد موسى. بعض الانبياء هم كفروا بهم بعضهم قتلوهم. لكن
الطبيعي ان كان عندهم انبياء وكانوا بيؤمنوا بهم يعني لذلك هم امنوا بالانبياء بتوع بني اسرائيل نجوم متبعين لشريعة موسى اما لو جه رسول بشريعة مختلفة او ناسخة لبعض شرائع موسى فكأنه جه بدين جديد ومش هيتبعوه
فصحيح ان محمد في نزرهم نبي اخر الزمان اللي بتتنبأ به التوراة لكنه جاي بشرع جديد ينسخ شرع موسى فقال لك احنا مش ممكن نؤمن به. ولا تؤمنوا الا لمن تبع دينكم. يبقى هم فرقوا الدين
فرقوا الدين وجعلوه شيعا هو كله دين الله؟ اه هو كله دين الله. كلهم انبياء من الله ورسل؟ اه كلهم رسل وانبياء من الله. بس هم هيفضلوا متبعين شريعة ومش هيجددوا. مش هيعملوا ابديت
ولا تؤمنوا الا لمن تبع دينكم حتى لو كان نبي انتم التخريجة بتاعتهم ايه؟ من الناحية الشرعية يعني هم ازاي خلوا اللي بيعملوه ده شرعي خرجوها بالتخريج ده اقرا تلاتة وسبعين
ولا تؤمنوا الا لمن تبع دينكم. قل ان الهدى هدى الله. ان يؤتى احد مثل ما اوتيتم او يحاجوكم عند ربكم. قل ان الفضل بيد الله يؤتيه من يشاء شاء والله واسع عليم
الاية دي صعبة في تفسيرها جدا فركزوا معي يبقى احبار اليهود وقادة اليهود قالوا للشعب بتاعهم ايه الناس اللي هتدخل الاسلام اول النهار وتخرج اخر النهار. ما تلزقوش جوة. ولا تؤمنوا الا لمن تبع دينكم. اوعى يتضحك عليكم وتفضلوا مسلمين
ركز معي بص في الاية ولا تؤمنوا الا لمن تبع دينكم. ده كلام مين؟ احبار اليهود ربنا قال بقى ايه للنبي عليه الصلاة والسلام قل يعني قل يا محمد قل له قل قل يعني قل يا محمد
قل ان الهدى هدى الله قل لهم ما يفرقش معنا امينتم ولا لم تؤمنوا هذا لا يؤثر لان الهدى هدى الله. مش منكم انتم لن يزيدنا او ينقصنا ازا انتم امنتم بنبوة النبي او لم تؤمنوا ولا يفرق معنا
قل ان الهدى هدى الله. ركز بقى ركز بقى ان يؤتى احد مثل ما اوتيتم او يحاجكم عند ربكم. دي لها تفسيرين اول تفسير ان ده من بقية كلام احبار اليهود
يعني ايه؟ يعني هم قالوا كده بص لي بقى ايه ولا تؤمنوا الا لمن تبع دينكم ان يؤتى احد مثل ما اوتيتم او يحجكم عند ربكم. دي الكلمة بتاعتهم على بعضها
انما قل ان هدى الله هو الهدى ده جملة اعتراضية لكن ده بقية كلام اليهود ولا تؤمنوا الا لمن تبع دينكم ان يؤتى احد مثل ما اوتيتم او يحاجوكم عند ربكم
بيقولوا لليهود اللي اللي هيدعوا دخول الاسلام. اوعوا بجد تؤمنوا بمحمد لانه مش بيتبع شريعة موسى ومش بيتبع دينكم ولا انتم عاوزين حد تاني يؤتى مثل ما اوتيتم عاوزين العرب يؤتوا دين زي الدين بتاعكم العزيم ده
هل يؤتى احد مثل ما اوتيتم؟ يحبوا يبقى حد عنده دين وشريعة زي شريعتكم وانتم آآ وضعكم الثقافي في الجزيرة العربية يتهزل ان في دين تاني طلع وشريعة تانية طلعت. قلت لكم قبل كده ان اليهود كانوا محترمين في الجزيرة العربية. وكانت الناس
حتى المشركين بيسألوهم اسئلة في التاريخ وفي العقيدة لانهم اهل كتاب فواخدين وضع محترم يعني ولا انتم تحبوا حد تاني يؤتى المكانة دي او يحاجكم عند ربكم برضه كل اللي هاممهم ان هم حد تاني يقف قصادهم قدام ربنا
ويبقى عنده حجة نفس بالزبط المعنى بتاع اية البقرة. ستة وسبعين كل اللي فارق معهم هو التنافس مع المسلمين على الشرعية وعلى المكانة. مين اللي معه الحجة؟ مش في ارضاء الله خالص
ثم يعود الخطاب للنبي مرة اخرى. اقرا معي بقى تلاتة وسبعين واربعة وسبعين قل ان الفضل بيد الله يؤتيه من يشاء. والله واسع عليم. يختص برحمته من يشاء. والله ذو
الفضل العظيم قل لهم يا محمد قل ان مم قل ان الفضل بيد الله يؤتيه من يشاء. هذه النبوة والوحي والحكمة والعلم هو فضل بيد الله يعطيه لموسى يعطيه لمحمد يعطيه لعيسى يعطيه لمن يشاء
لا انتم هتحددوا لربنا يعطيه لمين ولا احنا يعطيه لمن يشاء هذا فضل الله مش معنى انه اعطى النبوة والحكمة وايات الوحي والشريعة لموسى انه لن يعطيها لاحد بعده. والله واسع عليم. فضل ربنا
تكبير وواسع وربنا عليم بحال الناس واحتياجهم لتشريعات جديدة تناسب تطور الخلق وتطور البشرية والله واسع عليم التفسير التاني بقى ده اول تفسير. التفسير التاني بقى ان كلمة ان يؤتى احد مثل ما اوتيتم او يحاجوكم عند ربكم دي ليست من كلام اليهود بل هي كلام
ربنا على سبيل التوبيخ ركز معي اخبار اليهود قالوا ايه؟ ولا تؤمنوا الا لمن تبع دينكم. كده انتهى لغاية هنا كلام احبار اليهود ثم ربنا وجه كلامه للنبي عليه الصلاة والسلام وقال له ايه ؟ قل ان هدى قل ان الهدى هدى الله
ان يؤتى احد مثل ما اوتيتم او يحاجكم عند ربكم. قل لهم يا محمد الهدى ده الهدى ده بتاع ربنا ووبخهم بانك تقول لهم ولا انتم فاكرين ان ما حدش هيؤتى شرع زي ما انتم اوتيتم شرع
ولا تكونوا انتم خايفين ان المسلمين يقفوا بالحجة قصادكم قصاد ربنا؟ فوارد ان ده ايضا يبقى مش كلام اليهود بل هو كلام الله على سبيل التوبيخ قل ان الفضل بيد الله يؤتيه من يشاء. والله واسع عليم. يختص برحمته من يشاء. والله ذو الفضل العظيم
وقل لهم كمان ان الفضل اللي هو النبوة والعلم والحكمة والوحي بيد الله. يعطيه لمن يشاء. يعطيه لموسى يعطيه لعيسى. يعطيه محمد فضل الله كتير والله واسع عليم خلي بالك بقى الاية اللي بعدها
الاية اربعة وسبعين يختص برحمته من يشاء والله ذو الفضل العظيم رحمة الله من معانيها النبوة خدناها فين؟ في سورة الزخرف وقالوا لولا نزل هذا القرآن على رجل من القريتين عظيم
يا سلام بس لو كان القرآن ده نزل على واحد تاني غير محمد اي حد يكون غني من مكة او حتى الطائف التعقيب بقى في الاية اللي بعدها. اهم يقسمون رحمة ربك
هم دول اللي هيحددوا النبوة ربنا ينبأ مين ولا ينبأ مين ؟ ربنا يرسل مين ولا يرسل مين ؟ اذا سميت النبوة رحمة صح ده اسمه ده اللي بنعمله ده اسمه تفسير الكتاب بالكتاب. وده اقوى انه اصل من اصول التفسير. انك احسن طريقة
افهم بها كلمة في كتاب اي كتاب في الدنيا هو انك تشوف نفس الكاتب ده استخدم الكلمة دي في نفس الكتاب ده في موضع تاني بمعنى ايه يبقى انت قدرت تفهم تفسير الكتاب بالكتاب. خلاص
يبقى الرحمة رحمة رحمة رحمة الله. بتذكر ايضا على انها هي النبوة. يختص برحمته من يشاء والله ذو الفضل العظيم يبقى ربنا بيختص بالنبوة من يشاء من بني اسرائيل من بني اسماعيل هذا امر يعود الى الى الله
ثم يبين الله للمسلمين انهم لازم يبقوا ناس موضوعيين. ما يعمموش ما يكرهوش حد. ما يقعدوش بقى ايه يعني يعني يا يا يا يعمموا يعني يقول لك اليهود كلهم كده. المسيحيين كلهم كده. العراقيين كلهم. ده دي طريقة عدم موضوعية في التعامل مع الناس
ما تيجي الاية اللي بعدها من اجمل ما يمكن بقى اتعلمنا التفكير الموضوعي في الاسلام ومن اهل الكتاب من ان تأمنه بقنطار يؤده اليك ومنهم من ان تأمنه بدينار لا يؤديه
اليك الا ما دمت عليه قائما ذلك بانهم قالوا ليس علينا في الاميين سبيل. ويقولون على الله الكذب وهم يعلمون بلى من اوفى بعهده واتقى فان الله يحب المتقين من اهل الكتاب
ناس عندهم امانة ومن اهل الكتاب ناس خاينين للامانة اللي عندهم امانة دول لو استأمنتهم بدينار زي بالزبط لو استأمنتهم بمليون دينار. ما يفرقش لان الامانة عندهم فوق كل شيء
لا تقارن بمبالغ خلي بالك في تعبيرين ممكن اقول استأمنك على فلوسي او استأمنك بفلوسي المعنيين بيؤدوا نفس الغرض في النهاية استأمنك على فلوسي ودي اللي بتستخدم اكتر يعني باجعل الامانة عندك اعلى من فلوسي. باستأمنك على فلوسي
وبعتبر امانتك اعلى من فلوسي. فبطمئن على فلوسي انما الباء تفيد الالتصاق بستأمنك بكزا بفلوسي يعني بجعل الامانة ملتصقة بك وانت بتتعامل في فلوسي وفي النهاية بتؤدي نفس يعني المؤدى يعني
اقرأ بقى معي. ومن اهل الكتاب من ان تأمنه بقنطار يؤده اليك ومنهم من ان تأمنه بدينار لا يؤده اليك الا ما دمت عليه قائما يعني منهم اللي لو استأمنتوا
بقنطار قنطار دلالة على الكثرة الشديدة. القنطار وحدة قياس كبيرة في بعض البلاد. بتوصل انها تساوي ميت كيلو جرام وهي اصلا في الاصل بتاعها يعني وحدة قياس آآ حجم. اصلا لكنها بتتقلب في بعض الدول. يعني هي ما بيستخدمش عندنا في مصر بتستخدمه في القطن
قنطار القطن. لكن هي لما في بعض البلاد بتوصل ميت كيلو فتخيل بقى ميت كيلو دهب مسلا واحد لو انت استأمنته على ميت كيلو دهب يرجعه لك من نفسه ومن اهل الكتاب من ان تأمنه بقنطار يؤديه اليك
ومنهم من ان تأمنه بدينار لا يؤده اليك الا ما دمت عليه قائما. ومنهم اللي لو اعطيته دينار واحد مش هيرجعه لك الا لما تطلع روحك. في المطالبة بقى بالفلوس وتطلب تحكيم وتوسط ناس بينكم
الا ما دمت عليه قائما. تفضل تطالب وتهاتي لغاية ما تاخد الدينار بتاعك وهيدوا لك في الاخر بس بتعب شديد بالرغم من ان المبلغ صغير جدا طب ليه ما قالش ومنهم من ان تأمنه بدرهم
من الدرهم فضة هيبقى رخيص قوي مش مستاهل ان الانسان الخاين يضيع سمعته علشانه لكن الدينار الدهب بيظل له قيمة ولو قليلة النصاب ممكن يجعل سمعته اقل من مبلغ صغير بس مش صغير اوي كده لدرجة درهم يعني عشان هو مش عبيط يعني
طيب ليه بيستحلوا سرقة مال الناس مش المفروض انهم اهل كتاب وعندهم دين وعندهم شريعة تمنعهم من هزا اقرا بقى شف بص السبب اللي هيجننك دلوقتي ذلك بانهم قالوا ليس علينا في الاميين سبيل. ويقولون على الله الكذب وهم يعلمون
بلى من اوفى بعهده واتقى فان الله يحب المتقين ذلك بانهم قالوا ليس علينا في الاميين هنا اميين يعني الامميين يعني الناس اللي من الامم الاخرى وليسوا من امة بني اسرائيل. عشان كده احنا ترجمناها في ترجمة مؤسسة جسور
جن تايلز ليس علينا في الاميين اميين كانت بتترجم لها جين تايلز. اللي هي بالعبري جوييم. اللي هي جمع جوي. جوي يعني غير يهودي. الناس بني اسرائيل يا اما يهود يا اما جويين
يعني جين تايلز يعني امميين امم اخرى التوراة اللي هي الوصايا العشر تمنع السرقة وخيانة الامانة. لكن التلمود اللي اشترك في كتابته الاف الحاخامات عبر التاريخ يقول ان النهي مقتصر على سرقة اليهودي فقط. اما لو جاييم
يجوز سرقة اموال الجويين وخيانة الامانة مع الجويين واكتر من كده كمان مش عايز اتكلم الاسلام يجعل الامانة هي المعيار. اللي بيقاس على اساسه قيمة الانسان مش مهم بقى مين الانسان اللي انت بتبقى امين معه. مش مهم بقى جويين مش جايين ما يفرقش بقى
مثل اليد لو ايدك دي حد قطعها بالغلط كسرها لك افسد ايدك ديت اليد كم احنا قلنا قبل كده ديت الانسان مائة ناقة والعضو اللي منه اتنين نص دية فانت عندك عينتين لو حد خزق لك عين
بخمسين ناقة عندك ايديه يعني آآ يدين لو ايد منهم فسدت او حد قطعها لك بالغلط او او اي حصل حاجة فيها الدية بتاعتها خمسين ناقة. الناقة في مصر النهاردة بتلاتين الف جنيه. ده قبل
يعني مليون وخمسميت الف جنيه التعويض بتاع ايدك طيب لو ايدك دي سرقت بها نصاب السرقة اللي بيتقطع فيه الايد كام ؟ جنيه ربع دينار ربع دينار يعني تقريبا جنيه دلوقتي
ازاي ايد لما تفسد او او او حد يقطعها يدفع تعويض مليون وخمسميت الف جنيه بينما لو سرقت جنيه تتقطع العلماء قالوا لما كانت امينة كانت ثمينة. ولما خانت هانت
جميلة الكلمة دي لما كانت امينة كانت ثمينة. ولما خانت هانت الامانة لا تهاون فيها في الاسلام قال رسول الله صلى الله عليه وسلم قد الامانة الى من ائتمنك ولا تخن من خانك
حد ائتمنك تعيد الامانة ولا تخن من خانك. حد خانك بمبلغ تاخد المبلغ منه لكن مش بعد كده تسرق منه. ما ينفعش انت تخونه في عشان هو خانك. لأ. دي ما فيش فيها قصاص
دي ما فيش فيها خسارة ما ينفعش تخون حد عشان هو خانك. لا حقك بس تاخده. ما تاخدش اكتر منه قرش وتقول عشان هو عمل في. مش حقك. ولا تخن من خانك
دي عظمة هذا الدين دي عظمة هذا الدين انا معي خمسة وسبعين وستة وسبعين ده ده حديث الرسول عليه الصلاة والسلام. ادي الامانة الى من ائتمنك ولا تخن من خانك. طيب
ذلك بانهم قالوا ليس علينا في الاميين سبيل. ويقولون على الله الكذب وهم يعلمون. بلى من اوفى فبعهده واتقى فان الله يحب المتقين ذلك بانهم قالوا ليس علينا في الاميين سبيل. ويقولون على الله الكذب وهم يعلمون. يعني لا يمكن ربنا يشرع هزا الكلام
انك ينفع تسرق اللي مش يهودي واللي يهودي ما تسرقوش واللي الكلام ده ما لا يمكن ربنا يقول هزا الكلام. ويقولون على الله الكذب وهم يعلمون يعلمون ده كذب كمل بقى بلا من اوفى بعهده واتقى
فان الله يحبه لا فان الله يحب المتقين. هنا بقى ربنا انتقل الى الوفاء بالعهد عموما وليس فقط اعادة الامانات المادية الوفاء بالعهد صفة من صفات المتقين واخلاف العهد صفة من صفات المنافقين
بلى من اوفى بعهده واتقى وربنا لم يرد انه يربط يربط حبه بالشخص فما قالكش ان الله يحب كده آآ كده شخصا المسألة. قال لك فان الله يحب المتقين القرآن هدفه الرئيسي انه يربي القارئ المتدبر على خلق التقوى
ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا كما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم
اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك تحب ملائكتك وانبيائك ورسلك وعبادك الصالحين. اللهم احيي قلوبنا بحبك واجعلنا لك كما تحب. اللهم
اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب هموم وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا
واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض
المباركة فلسطين اللهم سدد رميهم وخيب رمي عدوهم وكن مع اخواننا في تركستان الشرقية وفي كشميرا وفي سريلانكا وفي هند وانصر يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك
واكتب لنا يا ربنا ختم القرآن فيه اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك توحدت على دعوتك. وتعاهدت على نصرة شريعتك. فوثق اللهم رابطتها وادم ودها واهدها سبلها
واملأها بنورك الذي لا يخبو. واشرح صدورها بفيض الايمان بك وجميل التوكل عليك واحييها يا ربنا بمعرفتك وامتها يا مولانا على الشهادة في سبيلك انك نعم المولى ونعم النصير وصل اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله وبركاته. ونراكم غدا بازن الله
في نفس هذا الموعد ان كنا من اهل الدنيا